Почитувани,

Во однос на Предлог законот за административни службеници Ви ги доставувам следниве забелешки:

Во член 18 став 1 каде се утврдени нивоата во рамките на категоријата В работни места се определени дека ќе ги вршат стручни административни службеници, а во член 71 став 3 од алинеа 14 до алинеа 21 овие работни места се утврдени како помошно стручни административни места.

Исто така во член 71 став 3 во кој се утврдуваат бодовите за работните места се прави голема неправда и дискриминација на вработените административни службеници во јавниот сектор, затоа што нивната работа се потценува, така да испаѓа дека вработен од ниво Г во министерствата и секретаријатите ќе зема поголема плата од вработен административен службеник од ниво В1 во јавните установи. Сметам дека ова е тежок вид на дискриминација и неправда, а од друга страна да укажеме дека во јавните установи од типот на градинки, училишта, библиотеки , културни и други установи обично административните работи ги вршат 1 или 2 луѓе. Во министерставата вработените се организирани во одделенија и сектори и во секој од нив има по неколку луѓе за секоја област од административното работење, за разлика од установите каде сето тоа го врши еден човек. На пример во градинката каде што јас работам и сум советник секретар, кој со овој предлог ќе зема според досегашнта вредност на бодот 10.500,00 денари помалку од вработен во министерството од истото ниво, ги обавувам следниве работи: архивар со целосна одговорност за целокупното архивско работење, потоа нормативно правната дејност(изготвување на сите акти потребни за нормално работење на градинката), јавните набавки, ги водам човечките ресурси за околу 50 вработени и водење на ХРМИС системот , сум одговорно лице за информации од јавен карактер, одговорно лице за безбедност при работа, одговорно лице за заштита на личните податоци, целосната коресподенција на установата со сите министерства, општини , институци и слично, обработка на статистички податоци и многу други работи. Со набројување на сите овие мои задолженија кои секојдневно ги вршам , како и обемот на мојата работа се чувствувам многу онеправдано и дикриминирано во однос на вработените државни административни работници кои сметам дека имаат потесен делокруг на работа,. Тежината на мојата работа и работата на другите административни работници во јавните установи ја гледам и во тоа што областите кои ние мора да ги следиме и работиме е многу разновидна и обемна , а со тоа и многу сложена.

Во овој момент се донесе новиот Колективен договор за детска заштита во која ние административните службеници сме изземени, а со тоа платата на воспитувачите кои се со понизок степен на сложеност на работа, ќе биде поголема од платата на советник стручен административен службеник кои се со повисок степен на сложеност на работните места.

Исто така, досега бодовите за ниво на сложеност на работа на стручните административни службеници беа на повисоко ниво од бодовите на стручните работници даватели на услуги, а со новиот колективниот договор и предлог законот за административни службеници, платата на стручните работници -даватели на услуги, ќе биде поголема од платата на стручните административни службеници советници.

Сѐ погоренаведеното претставува дискриминација, уназадување, голема неправда и погрешно и нелогично решавање, односно во случајов нерешавање на најважното прашање на вработените во администрацијата на градинките-платата.

Се надевам дека ќе го разберете моето незадоволство од ваквиот начин на регулирање и определување на работите во Предлог законот за административни службеници, и според овој предлог сакам да укажам дека само административните службеници во јавните установи во ова време невреме ќе останат со иста плата како до сега иако степенот на инфлација е со двоцифрени бројки. Се надевам дека ова мое реагирање ќе го сватите сериозно и дека повторно ќе се размисли за бодовите за сложеност на работните места во градинката и другите јавни установи.